CELEX: 32006R1877
Language: da
Date: 2006-12-18 00:00:00
Title: Kommissionens forordning (EF) nr. 1877/2006 af 18. december 2006 om ændring af forordning (EF) nr. 878/2004 om overgangsforanstaltninger i henhold til Europa-Parlamentets og Rådets forordning (EF) nr. 1774/2002 for så vidt angår visse animalske biprodukter, der er klassificeret som kategori 1-materiale eller kategori 2-materiale, til teknisk brug   (EØS-relevant tekst)

19.12.2006   
            
            
               DA
            
            
               Den Europæiske Unions Tidende
            
            
               L 360/133
            
         
      KOMMISSIONENS FORORDNING (EF) Nr. 1877/2006
   af 18. december 2006
   om ændring af forordning (EF) nr. 878/2004 om overgangsforanstaltninger i henhold til Europa-Parlamentets og Rådets forordning (EF) nr. 1774/2002 for så vidt angår visse animalske biprodukter, der er klassificeret som kategori 1-materiale eller kategori 2-materiale, til teknisk brug
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 1774/2002 af 3. oktober 2002 om sundhedsbestemmelser for animalske biprodukter, som ikke er bestemt til konsum (1), særlig artikel 4, stk. 4, artikel 5, stk. 4, og artikel 32, stk. 1, og
   ud fra følgende betragtninger:
   
               (1)
            
            
               Ved forordning (EF) nr. 1774/2002 er der fastsat sundhedsbestemmelser for animalske biprodukter, som ikke er bestemt til konsum. I forordningen defineres animalske biprodukter som kategori 1-, kategori 2- og kategori 3-materiale, alt efter hvilken risiko der er forbundet med de pågældende produkter.
            
         
               (2)
            
            
               I henhold til forordningen defineres animalske biprodukter, der ikke er kategori 1- eller kategori 3-materiale, som kategori 2-materiale uden yderligere overvejelser om den risiko, de pågældende produkter er forbundet med. Om animalske biprodukter kan anvendes som foder, afhænger af, hvorvidt det pågældende materiale er defineret som kategori 1-, kategori 2- eller kategori 3-materiale. Mens kategori 3-materiale i visse tilfælde kan anvendes som foder, må kategori 2-materiale generelt ikke bruges til dette formål.
            
         
               (3)
            
            
               Visse animalske biprodukter, der kan betragtes som lavrisikoprodukter, falder ikke ind under definitionen af kategori 3-materiale i forordning (EF) nr. 1774/2002. Praksis med automatisk at definere materiale af denne type som kategori 2-materiale er ikke i overensstemmelse med de risici, de pågældende produkter er forbundet med.
            
         
               (4)
            
            
               Kommissionens forordning (EF) nr. 878/2004 af 29. april 2004 om overgangsforanstaltninger i henhold til Europa-Parlamentets og Rådets forordning (EF) nr. 1774/2002 for så vidt angår visse animalske biprodukter, der er klassificeret som kategori 1-materiale eller kategori 2-materiale, til teknisk brug (2) blev vedtaget for at tillade fortsat markedsføring, eksport, import og transit af visse animalske biprodukter, der er defineret som kategori 1- og kategori 2-materiale, og som udelukkende er til teknisk brug.
            
         
               (5)
            
            
               Den rapport om animalske biprodukter (3), som Kommissionen vedtog den 21. oktober 2005 og forelagde for Rådet den 24. oktober 2005, giver et billede af de problemer, der er forbundet med definitionen af visse typer materiale som kategori 2-materiale, og det anbefales at foretage en række ændringer i forordning (EF) nr. 1774/2002 som led i den revision af lovgivningen, der efter planen skal iværksættes ved udgangen af 2006.
            
         
               (6)
            
            
               Indtil disse ændringer er gennemført, bør det være muligt at anvende visse animalske biprodukter, der kun udgør en lille risiko, og som i dag er defineret som kategori 2-materiale, til visse former for foderbrug og til teknisk brug. Anvendelsesområdet for forordning (EF) nr. 878/2004 bør derfor udvides, så det bliver tilladt at anvende visse typer lavrisikomateriale i kategori 2 til fremstilling af tekniske produkter og til visse former for foderbrug.
            
         
               (7)
            
            
               Forordning (EF) nr. 878/2004 bør derfor ændres i overensstemmelse hermed.
            
         
               (8)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   I forordning (EF) nr. 878/2004 foretages følgende ændringer:
   
               1)
            
            
               Titlen affattes således:
            
         
               2)
            
            
               Artikel 1 affattes således:
               »Artikel 1
               Anvendelsesområde
               1.   Denne forordning gælder for følgende animalske biprodukter, der er defineret som kategori 1- eller kategori 2-materiale i forordning (EF) nr. 1774/2002, og som udelukkende er til teknisk brug:
               
                           a)
                        
                        
                           huder og skind af dyr, der er blevet behandlet med stoffer, som er forbudt i henhold til Rådets direktiv 96/22/EF (4)
                           
                        
                     
                           b)
                        
                        
                           afsmeltet fedt, der hidrører fra kategori 1-materiale, og som er fremstillet ved hjælp af metode 1, jf. kapitel III i bilag V til forordning (EF) nr. 1774/2002, og som — hvis der er tale om afsmeltet fedt af drøvtyggere — er blevet renset, så maksimumsindholdet af resterende uopløselige urenheder ikke overstiger 0,15 vægtprocent, samt fedtderivativer, som mindst overholder normerne i kapitel III i bilag VI til forordning (EF) nr. 1774/2002
                        
                     
                           c)
                        
                        
                           drøvtyggertarme (med eller uden indhold)
                        
                     
                           d)
                        
                        
                           ben og benprodukter, der indeholder rygsøjle- og kraniemateriale, samt kvæghorn, som er fjernet fra kraniet ved en metode, der har ladt kraniehulen forblive intakt.
                        
                     Denne forordning finder dog ikke anvendelse på animalske biprodukter hidrørende fra dyr, der er omhandlet i artikel 4, stk. 1, litra a), nr. i) og ii), i forordning (EF) nr. 1774/2002.
               2.   Denne forordning gælder for følgende animalske biprodukter, der er defineret som kategori 2-materiale i forordning (EF) nr. 1774/2002, jf. samme forordnings artikel 5, stk. 1, litra g), og som er bestemt til anvendelse som foder til andre dyr end opdrættede landdyr, som foder til opdrættede pelsdyr eller til teknisk brug, herunder som agn:
               
                           a)
                        
                        
                           hvirvelløse landdyr, bortset fra arter, der på et eller flere udviklingsstadier er patogene for dyr eller mennesker, f.eks. larver
                        
                     
                           b)
                        
                        
                           akvatiske dyr, bortset fra havpattedyr, der ikke stammer fra akvakultur
                        
                     
                           c)
                        
                        
                           akvatiske dyr, der er opdrættet specifikt med henblik på anvendelse som agn, forudsat at agnen ikke bruges i akvakultur uden forudgående behandling
                        
                     
                           d)
                        
                        
                           dyr tilhørende de zoologiske ordener Rodentia og Lagomorpha, herunder dyr, der holdes som husdyr til fremstilling af animalske produkter
                        
                     
                           e)
                        
                        
                           produkter hidrørende fra eller produceret af de i litra a)-d) omhandlede dyr, såsom fiskerogn, bortset fra mel hidrørende fra de i litra d) omhandlede dyr.«
                        
                     
         
               3)
            
            
               Følgende indsættes som artikel 1a:
               »Artikel 1a
               Undtagelse vedrørende handelsdokumenter og sundhedscertifikater
               Uanset kapitel III, punkt 1, i bilag II til forordning (EF) nr. 1774/2002 kan de i artikel 1, stk. 2, i nærværende forordning omhandlede animalske biprodukter leveres af detailhandlere til andre slutbrugere end virksomhedsledere, uden at de under transporten er ledsaget af et handelsdokument eller, når dette er påkrævet i henhold til forordning (EF) nr. 1774/2002, et sundhedscertifikat.«
            
         
               4)
            
            
               I artikel 2, stk. 2, ændres »artikel 1, litra c) og d)« til »artikel 1, stk. 1, litra c) og d)«.
            
         
               5)
            
            
               I artikel 3, stk. 2, ændres »artikel 5, litra a)« til »artikel 5, stk. 1 eller 2«.
            
         
               6)
            
            
               I artikel 4, stk. 2, affattes andet afsnit således:
               »Importerede sendinger og sendinger i transit af de i artikel 1, stk. 1, omhandlede animalske biprodukter kanaliseres i overensstemmelse med overvågningsproceduren i artikel 8, stk. 4, i Rådets direktiv 97/78/EF (5)
               
            
         
               7)
            
            
               Artikel 5 affattes således:
               »Artikel 5
               Krav til mærkning, levering, føring af fortegnelser og behandling
               1.   Den identifikation, der er foreskrevet i kapitel I i bilag II til forordning (EF) nr. 1774/2002, suppleres på alle kolli af de i artikel 1, stk. 1, i nærværende forordning omhandlede animalske biprodukter med et mærke, hvor følgende er anført: »MÅ IKKE ANVENDES I FØDEVARER, FODER, GØDNING, KOSMETISKE PRODUKTER, LÆGEMIDLER ELLER MEDICINSK UDSTYR«.
               Hvis der er tale om animalske biprodukter, der skal bruges i lægemidler i overensstemmelse med EF-bestemmelser, kan der dog anvendes et andet mærke, hvor følgende skal være anført: »KUN TIL BRUG I LÆGEMIDLER«.
               2.   Alle kolli af de i artikel 1, stk. 2, omhandlede animalske biprodukter skal være forsynet med et mærke med angivelsen »IKKE TIL KONSUM«, medmindre de sendes i salgsklar emballage, hvorpå det er anført, at indholdet udelukkende er bestemt til foder til selskabsdyr eller til anvendelse som agn.
               3.   De i denne forordnings artikel 1 omhandlede animalske biprodukter skal leveres til et teknisk anlæg, der specifikt beskæftiger sig med anvendelse af denne type materiale, og som er godkendt i henhold til artikel 18, stk. 1, i forordning (EF) nr. 1774/2002.
               De i artikel 1, stk. 2, omhandlede animalske biprodukter kan også leveres:
               
                           a)
                        
                        
                           til et anlæg for mellemprodukter, der er godkendt i henhold til artikel 10, stk. 1, i forordning (EF) nr. 1774/2002
                        
                     
                           b)
                        
                        
                           til et lageranlæg, der er godkendt i henhold til artikel 11, stk. 1, i forordning (EF) nr. 1774/2002
                        
                     
                           c)
                        
                        
                           til et anlæg til fremstilling af foder til selskabsdyr, der er godkendt i henhold til artikel 18, stk. 1, i forordning (EF) nr. 1774/2002
                        
                     
                           d)
                        
                        
                           til en bedrift eller en virksomhed, hvor der holdes dyr i overensstemmelse med bestemmelserne i artikel 23, stk. 2, litra c), i forordning (EF) nr. 1774/2002
                        
                     
                           e)
                        
                        
                           til stedet eller virksomheden, der fremstiller:
                           
                                       i)
                                    
                                    
                                       kosmetiske produkter i overensstemmelse med Rådets direktiv 76/768/EØF af 27. juli 1976 om indbyrdes tilnærmelse af medlemsstaternes lovgivning om kosmetiske midler (6)
                                       
                                    
                                 
                                       ii)
                                    
                                    
                                       veterinærlægemidler i overensstemmelse med Europa-Parlamentets og Rådets direktiv 2001/82/EF af 6. november 2001 om oprettelse af en fællesskabskodeks for veterinærlægemidler (7)
                                       
                                    
                                 
                                       iii)
                                    
                                    
                                       lægemidler i overensstemmelse med Europa-Parlamentets og Rådets direktiv 2001/83/EF af 6. november 2001 om oprettelse af en fællesskabskodeks for humanmedicinske lægemidler (8)
                                       
                                    
                                 
                                       iv)
                                    
                                    
                                       medicinsk udstyr i overensstemmelse med Rådets direktiv 93/42/EØF af 14. juni 1993 om medicinsk udstyr (9) eller
                                    
                                 
                                       v)
                                    
                                    
                                       udstyr til in vitro-diagnostik i overensstemmelse med Europa-Parlamentets og Rådets direktiv 98/79/EF af 27. oktober 1998 om medicinsk udstyr til in vitro-diagnostik (10) eller
                                    
                                 
                     
                           f)
                        
                        
                           direkte til detailsalg, og de animalske biprodukter:
                           
                                       i)
                                    
                                    
                                       sendes i salgsklar emballage, der er mærket med en tydelig angivelse af, at indholdet udelukkende er bestemt til:
                                       
                                                   —
                                                
                                                
                                                   foder til selskabsdyr eller anvendelse som agn
                                                
                                             
                                 
                                       ii)
                                    
                                    
                                       er tørret ved en behandling, der er tilstrækkelig til at destruere patogener, herunder salmonella, eller
                                    
                                 
                                       iii)
                                    
                                    
                                       er dybfrosne, hvis der er tale om animalske biprodukter som omhandlet i artikel 1, stk. 2, litra b), c) og, for Rodentias vedkommende, d).
                                    
                                 
                     Medmindre andet gælder ifølge Kommissionens forordning (EF) nr. 811/2003 af 12. maj 2003 om gennemførelse af Europa-Parlamentets og Rådets forordning (EF) nr. 1774/2002 for så vidt angår forbuddet mod genanvendelse inden for samme art for fisks vedkommende, nedgravning og brænding af animalske biprodukter samt visse gennemførelsesforanstaltninger (11) kan de i artikel 1, stk. 2, litra b), i nærværende forordning omhandlede animalske biprodukter også leveres til en bedrift eller en virksomhed, hvor der holdes akvatiske dyr, til anvendelse som fodermidler.
               4.   Det eller den i stk. 3 omhandlede anlægs, bedrifts eller virksomheds ejer eller leder eller deres repræsentant skal:
               
                           a)
                        
                        
                           føre fortegnelser, jf. artikel 9 i forordning (EF) nr. 1774/2002
                        
                     
                           b)
                        
                        
                           sørge for, at de animalske biprodukter om nødvendigt underkastes en behandling, for hvilken det over for den kompetente myndighed er godtgjort, at det materiale, der er et resultat af behandlingen, ikke udgør en risiko for menneskers eller dyrs sundhed
                        
                     
                           c)
                        
                        
                           videresende eller anvende de animalske biprodukter til udelukkende formål, der er godkendt af den kompetente myndighed.«
                        
                     
         
               8)
            
            
               I artikel 7, litra b), ændres »artikel 5, litra c)« til »artikel 5, stk. 3«.
            
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. december 2006.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 273 af 10.10.2002, s. 1. Senest ændret ved Kommissionens forordning (EF) nr. 208/2006 (EUT L 36 af 8.2.2006, s. 25).
   
      (2)  EUT L 162 af 30.4.2004, s. 62.
   
      (3)  KOM(2005) 521 endelig udg.
   
      (4)  EFT L 125 af 23.5.1996, s. 3.
   
      (5)  EFT L 24 af 30.1.1998, s. 9.«.
   
      (6)  EFT L 262 af 27.9.1976, s. 169. Senest ændret ved Kommissionens direktiv 2006/78/EF (EUT L 271 af 30.9.2006, s. 56).
   
      (7)  EFT L 311 af 28.11.2001, s. 1. Senest ændret ved direktiv 2004/28/EF (EUT L 136 af 30.4.2004, s. 58).
   
      (8)  EFT L 311 af 28.11.2001, s. 67. Senest ændret ved direktiv 2004/27/EF (EUT L 136 af 30.4.2004, s. 34).
   
      (9)  EFT L 169 af 12.7.1993, s. 1. Senest ændret ved forordning (EF) nr. 1882/2003 (EUT L 284 af 31.10.2003, s. 1).
   
      (10)  EFT L 331 af 7.12.1998, s. 1. Ændret ved forordning (EF) nr. 1882/2003.
   
      (11)  EUT L 117 af 13.5.2003, s. 14.